
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

ПРОТОКОЛ 
ОТ ПРОВЕДЕНО  ПУБЛИЧНО ОБСЪЖДАНЕ 
НА АНАЛИЗ И ПРОЕКТА НА ПРЕДЛОЖЕНИЕ ЗА ПЛАНИРАНЕ НА СОЦИАЛНИТЕ УСЛУГИ НА ОБЩИНСКО И ОБЛАСТНО НИВО, КОИТО СЕ ФИНАНСИРАТ ИЗЦЯЛО ИЛИ ЧАСТИЧНО ОТ ДЪРЖАВНИЯ БЮДЖЕТ 
            На 13.04.2023 г. (сряда), от 10.00 часа, в заседателната зала, на втория етаж, в сградата на Общинска администрация Златоград се проведе публично обсъждане на Анализа и проекта на Предложение за планиране на социални услуги на общинско и областно ниво, които се финансират изцяло или частично от държавния бюджет.

           Инж. Елка Чаушева – секретар на Община Златоград откри публичното обсъждане и представи Анализа и проекта на Предложението за планиране на социалните услуги на общинско и областно ниво, които се финансират изцяло или частично от държавния бюджет. 
По време на общественото обсъждане са постъпили две предложения:

1. Докладна записка до Кмета на Община Златоград с Вх. № 21-00-115 от 10.04.2023 г., от Директора на Център за социална рехабилитация и интеграция (ЦСРИ) град Златоград, с предложение за завишаване капацитета на социалната услуга „Терапия и рехабилитация“ от 25 на 30 места.
2. Докладна записка до Кмета на Община Златоград с Вх. №21-00-114 от 10.04.2023 г, от Директора на Комплекс от социални услуги (КСУ): „Дневен център за деца и младежи с увреждания“ (ДЦДМУ) и „Дневен център за пълнолетни лица с увреждания“(ДЦПЛУ) град Златоград, със следното предложение:  Предвид новата нормативна уредба, Анализа за националната карта и Предложението за планиране на социалните услуги, както и максималния брой потребители на тези услуги на територията на Община Златоград се налага обединяването на двете социални услуги в един Дневен център, с наименование „Дневен център за деца и пълнолетни лица с увреждания“. Съгласно Наредбата за качеството на социалните услуги (НКСУ), минималният брой потребители, ползващи социалната услуга „дневна грижа“ трябва да бъде 20. Към настоящия момент те не отговарят на този индикатор от Наредбата, поради това, че ДЦДМУ е с капацитет 10, а ДЦПЛУ е с капацитет 15. Обединяването в един Център с капацитет 25 няма да допусне децата с увреждания в Община Златоград да останат без грижа и подкрепа, от която се нуждаят. 
След единодушно съгласие, предложенията с Вх. № 21-00-115 от 10.04.2023 г. и  Вх. №21-00-114 от 10.04.2023 г.,  бяха приети. 

След изчерпване на темите от дневния ред срещата беше закрита.

Анализът и проектът на Предложение за планиране на социални услуги на общинско и областно ниво, които се финансират изцяло или частично от държавния бюджет са публикувани, за обществено обсъждане, на интернет-страницата на общината на 13.03.2023 г.
Изготвил протокола:   

Елица Мангарудова - Мл. експерт СДП
Съгласувал протокола: 

Ирина Иванова - Директор на дирекция ИП, ОП, СД и ВО 

В Общинска администрация Златоград функционира  Система за  управление на качеството и информационната сигурност, в съответствие с изискванията на стандартите ISO 9001:2008 и ISO 27001:2005.

